34 PEST-BUDA KÖRNYÉKÉNEK 



Több kútból ismeretesek ezek Kis-Tétényben ; 60 — 72 lábra 

 lemenve a cerithiumrétegeken a lajtamész kövületei nagy 

 számmal következnek. Szerezni mind eddig nem sikerült, 

 mert azok kiknek van, megválni tülök semmi áron sem 

 akarnak. 



Foton is jönek szép echinidek elö. Ugyan itt és Ácsán 

 halfogakat találtam, ez utóbbi helyen (Magos-hegy) tetemes 

 mennyiségben. 



5) Kavics tracliyt nélkül. 



Az alsó kavicsképlet sokkal erősebben van kifejlődve mint 

 a felső, az gyakran homokkövet s quarc-conglomerátokat ké- 

 pez. Fölötte hol a lajtamész, hol a cerithiummé,sz, hol a felső 

 neogen-agyag van. Alatta rendesen az alsó tengeri agyag te- 

 rül el, de vannak helyek hol ez hiányzik, s a homokkő dolo- 

 miton vagy egy tömött fehér (lias) mészen nyugszik. 



E képlet a térkép budai oldalán túlnyomó, s különösen 

 a központi másodkori hegyek meg a durvamész-lánc között 

 van erősen kifejlődve. Itt látni azt eredeti fekhelyén ; s a pro- 

 montori hegység éjszaki oldalán, a kamaraerdőben s Török- 

 Bálinton tanulhatni sajátságait. Rétegekből áll, melyek e he- 

 lyeken délnek dőlnek. A rétegeket homok, kavics, homokkő, 

 conglomerát meg agyagos homok képezik. Ezek savval több- 

 nyire pezsegnek, de vamiak oly homokkövek is, melyekben 

 semmi szénsavas vogyet sem találni. 



A kavicshömpölyök közt legtöbb a quarc ; alárendelten 

 jő elö gránit, csillámpala, gneisz s igen ritkán valami tömött 

 aphanitnemü sziklafaj. Az mi a felső neogen-kavicsban csak- 

 nem leggyakoribb a h-achyt vagy a bazalt, itt végkép hiányzik. 

 Én a dolog fontosságával arányos türelemmel vizsgáltam e 

 képletet eredeti fekhelyén, de e vulkáni kőzetekből soha sem 

 sikerült darabokat találni benne. Utcsinálásra ezen képlet ka- 

 vicsát nem szeretik, mert sohasem áll össze úgy, miként a 

 felső neogen-kavicsnál emiitettem. 



A trachyt hiánya oly jellemző, hogy ezen képlet elneve- 

 zésére is használhatni, innét : kavics, trachyt nélkül. 

 Más neve : alsó neogen-kavics, hogy így a felső és 

 egyszersmind trachyttartalmútól meg legyen különböztetve. A 



